钦定古今图书集成/明伦汇编/人事典/第095卷 > 礼记 > 《祭义》
## 钦定古今图书集成/明伦汇编/人事典/第095卷 > 礼记 > 《祭义》

气也者，神之盛也；魄也者，鬼之盛也；

〈注〉口鼻呼吸是气，那灵处便属魂；视听是体，那聪明处便属魄。

荐黍稷，羞肝肺，首心见，间以侠甒，加以郁鬯，以报魄
也。

〈注〉“加以郁鬯”者，魄降在地，用郁鬯之酒以灌地，本在祭初，而言于荐羞之下者，谓非独荐羞，二者为报魄初加郁鬯，亦是报魄也。此言报魄之礼。